JUMAL KÕNELEB
Tere! Kas teadsid, et sa oled pärija?
Kui oled võtnud Jeesuse vastu, oled Kristuse kaaspärija.
Eelmises saates rääkisime, et me oleme pärinud Jumalariigi.
2. Peetruse 1:3 ütleb:
"Tema jumalik vägi on meile kinkinud kõik,
mis on vajalik eluks ja vagaduseks."
Seda on muide päris palju.
On vast kirjakoht!
Jah. "Tema tundmise kaudu..."
Me oleme pärinud kõik.
Ta on kinkinud meile kõik, mis on vajalik eluks ja vagaduseks.
2. Korintlastele 1:20:
"Sest Jumala tõotused, millised iganes need olid,
on Kristuses jah”."
Me oleme pärinud kõik, mida eluks ja jumalakartuseks on vaja.
Me oleme pärinud kõik Tema tõotused.
Täna aga küsime, kuidas saada need siis toimima?
Me võime lugeda, kuitahes palju Jumala imelistest tõotustest,
aga igaüks meist ju tahaks, et need ka toimiksid me elus.
Just, see on peamine küsimus.
Kes tahaks lihtsalt lugeda selle kohta, mida ta on päranduseks saanud?
Kui ei saagi selles elada... - Vaid peab ainult kaugelt imetlema.
Sedasi oleks kohutav lugeda testamenti
ja Piibel on ju ka testament.
See on testament ja selles on kirjas imelised tõotused.
Kui me peaks neid ainult lugema
ja ootama, kuni me need taevas kätte saame,
siis oleks ikka päris raske.
Kõik teavad muidugi, et taevas on kõik hästi,
aga siin öeldakse, et Ta on juba kinkinud meile kõik.
Kõik, mida selle elu jaoks on tarvis.
Me oleme uurinud Jumalariiki juba nii mitmes saateosas,
vaadeldes seda pikka aega nii vasakult ja paremalt
ning keerutanud seda käes ja mõtisklenud selle üle,
kas Jeesus mõtleb praegust aega või alles seda, kui läheme taevasse?
Ja mida Ta tõeliselt ütleb ning mida Ta selle all mõtleb?
Kui sa pole kindel selles, et Jeesus päriselt mõtleb, mida ütleb,
kui Ta ütleb, et Jumalariik on sisemiselt meie sees,
siis vaata veelkord neid saateid ja uuri ka ise seda teemat,
sest mind ei saa enam küll selles ümber veenda.
Vaata näiteks kümmet eelmist saateosa.
Siis saame kõik targemaks.
Loen veelkorra 2. Peetruse 1:3:
"Tema jumalik vägi on meile kinkinud..."
On meile kinkinud.
On meile juba kinkinud
On juba kinkinud. Midagi on juba kingitud.
Miski on juba valmistatud ja midagi on juba valmis.
Jeesuse ristisurma kaudu avanes juba midagi.
"Kõik, mida eluks ja jumalakartuseks vajatakse."
Kui ma saan kontakti oma Loojaga, siis mõistan, et see on võimalik.
Ta on mõelnud kõigi mu eluvaldkondade peale.
- Ja planeerinud need ette.
Ta on valmistanud ega ole unustanud erinevaid valdkondi,
milles ma vajan abi selles elus.
Kui see on tõsi, et Jeesus on tõusnud surnuist ja elab
ja ma võin elada koos Temaga,
siis see peab tähendama mingit muutust mu elus.
See peab tähendama mingit üleloomulikku abi mu elus.
Kuidas aga saada see kõik toimima?
Vastus on väga lihtne.
Usu kaudu.
Usu kaudu tuli Jeesus su südamesse
ja usu kaudu saavad kõik Jumalariigi asjad tõelisuseks.
Lihtsa lapsemeelse usu kaudu.
Sellepärast Jeesus ütleski,
et see riik ehk Jumalariik kuulub laste-sarnastele.
Neile, kes usuvad sellesse.
Lihtsa, lapseliku usu kaudu saab Jumalariik tõelisuseks.
Jumal tahab, et sina ja mina lihtsalt usuksime.
Kuigi me ei näe ega koge, siis me siiski usume sellesse,
mida Jumala Sõna ütleb.
Ja siis hakkab see ka välja paistma. - Siis tuleb see a nähtavale.
Kõik Jumalariigi asjad: rahu, armastus, turvalisus,
hingamine, rõõm ehk teisisõnu tõotatud maa,
on juba antud ja valmistatud meile, on juba kavandatud meie jaoks.
Aga meie peame minema sisse ja vallutama selle.
Võime ka öelda, et me peame avama südame sellele.
Me peame uskuma sellesse.
Minek tõotatud maale ehk Jumalariigi tõotuste maale
on sama, kui sellesse uskumine.
See on selle omaks võtmine.
See on sellesse astumine.
Selle sõnumi tõe pähe võtmine.
Kui ma pean seda tõeks,
et Jeesus on tõusnud surnuist ja surnud minu eest,
siis see annab mulle rõõmu.
Kui ma pean seda tõeks, et Ta on siin koos minuga,
siis see saab minu jaoks tõeks ja toob mulle rõõmu.
Kui ma pean seda tõeks, et Ta on kandnud kõik mu haigused,
siis see hakkab avaldama mõju mu ihule.
Minuga on juhtunud seda kindlasti tuhat korda.
- Minuga samuti.
Esimene asi on siis usk.
Muidugi peab keegi esmalt jutlustama, sest sa pead enne kuulma sõnumit.
"On need ikka ühed veidrad kujud seal televiisoris!
Millest nad räägivad? Võib see tõesti olla tõsi?"
Su südames tõuseb innustus ja huvi, et äkki see vastabki tõele?
Mõtle vaid, kui see ongi tõde?
Kerkib lootus ja ootus.
Keegi jutlustab ja sellest tekib usk.
Kuidas aga uskuda nähtamatut?
Kuidas see on võimalik?
On imeline teada, et meil on abiline.
Ma ei peagi olema üksi selles asjas.
Roomlastele 8:16
"Seesama Vaim tunnistab koos meie vaimuga,
et me oleme Jumala lapsed."
Püha Vaim tunnistab pidevalt ja annab südamesse puudutuse,
et see on tõsi ja peab paika.
Püha Vaim puudutab mu südant.
Jumala Vaim puudutab mu südant nii,
et ma tõesti tunnen sügaval südames, et see on tõde.
Vaim tunnistab.
Heebrealastele 12:2 ütleb:
"Vaadakem üles Jeesusele, usu alustajale ja täidesaatjale."
Jeesus on see, kes sünnitab oma Sõna kaudu usku.
Jeesus on see, kes hoiab me usu alal.
Jeesus on see, kes viib me usu täide,
kuni selleni välja, et see saab ka nähtavaks.
Vähemasti minu elus on see tõesti tõsi.
Kui tundub, et olen haaranud kinni tõotusest
ja olen alguses usus innukas,
aga siis läheb aega mööda ja tundub, et see ei täitugi...
Siis kes on see, kes kinnitab mu usku?
Kes on see, kes tõstab üles?
See on Jeesus ja Tema Sõna.
Kristus on Jumala Sõna.
Usk tuleb alati sellest Sõnast.
See kinnitab end selle Sõna kaudu ja see püsib selle Sõna kaudu,
saades Sõna kaudu ka tõeks.
See pole nii, et usk püsib alati, kui oled selle kord saanud.
See on nagu toit või jook, mida on vaja juurde saada,
et see usk saaks tugevamaks.
Aga see sünnib usu kaudu, kui me kuuleme Jumala Sõna.
Ja see ka püsib Sõna kaudu.
Üks inimene joonistas toreda pildi võtmetest,
kuna Piibel räägib Jumalariigi võtmetest.
Jeesus ütles Peetrusele, et Ta annab talle Jumalariigi võtmed.
Inimene, kes need joonistas, kirjutas ühe võtme peale "usk".
Usk on tõesti see, mis avab.
Usk avab meie südamed.
Seda võib isegi kogeda.
Seda saab ise järele proovida.
Me võime täitsa ise teha kohe sellise katse.
Ma proovin ja ütlen esmalt, et ma ei usu.
"Ma ei usu."
"See ei ole tõsi."
"Minuga ei juhtu kunagi midagi head."
"Mul läheb halvasti."
"See ei vasta tõele."
Kui sa seda teed, siis sa märkad ka muutust südames.
Südames läheb miski nagu lukku.
"See ei saa nii olla.
Minuga oleks ammu midagi head juhtunud,
kui see vastaks tõele, aga see ei saa olla tõsi."
Miski siin sees läheb lukku.
Aga siis saab proovida teisiti.
Isegi, kui sa ei usu, siis ütle ikkagi: "Ma usun."
Ma usun.
Jah, ma usun, et Jeesus elab.
Jumal on elav.
- Ta tervendab ja õnnistab.
- Ta on hea ja Ta on koos minuga.
Ma usun ja võin jälgida oma südant, kui ma seda teen - miski avaneb.
Ma ei usu.
Ma usun.
Ei usu. Usun.
Miski mu südame sisemuses avaneb.
Juba selle väikese harjutuse abil.
Lihtsalt sellest, et ma lihtsalt ütlen seda.
Seetõttu nimetataksegi seda võtmeks.
Just sellepärast usk ongi võti.
Usk avab või uskmatus lukustab südame.
Usk avab
ja sellepärast see ongi nii märkimisväärne ja oluline.
Kui Iisraeli rahvas oli teel tõotatud maale,
saatsid nad välja 12 maakuulajat.
Kümme neist tulid tagasi Moosese ja Aaroni juurde
ja ütlesid, et see ei õnnestu.
"Me ei suuda võita hiiglasi.
Seal on tohutult suured hiiglased ja väga hästi kindlustatud linnad.
See on lootusetu."
Nad ütlesid: "Jumal on küll andnud meile selle maa,
mis on väga hea maa, aga...
me ei usu."
Aga Joosua ja Kaaleb ütlesid hoopis: "Muidugi läheme sinna,
sest Issand annab selle maa meile."
Nii näeme me selgelt, et usk on võti taevariiki,
mis avab meie südame ja vaimu võtma vastu Jumala imelisi asju.
Vaimuga täitumist, Jumala ligiolu, rahu, tervenemist
ja mida iganes muud.
Usk on võti, mis avab meie vaimu ja südame võtma vastu
ja me oleme ühenduses Temaga.
Issand on andja. Jumal on andja.
Tema on allikas, kellest voolab rahu.
Temast voolab armastust, rõõmu, tervist, õnnistust ja headust.
Ta on valgus ja Temas ei ole mingit pimedust.
"Iga hea and ja iga täiuslik kink tuleb ülalt, valguste Isalt,
kelle juures ei ole muutust ega varjutuste varju."
Tema on allikas, mis saadab kogu aeg välja.
Samamoodi nagu meie teeme saateid ja TV7 saadab need eetrisse.
Saateid saadetakse pidevalt eetrisse.
Me oleme teinud neid juba aastaid.
Neid saateid on väga palju ja neid näidatakse pidevalt.
Meie kooli lähedal on tohutu teletorn ja telemast saadab pidevalt signaale.
Sealt saadetakse pidevalt Soome televisiooni saateid eetrisse.
Ma võin istuda kodus ja öelda,
et keegi ei tee minu jaoks häid saateid.
Ma ei näe kunagi midagi toredat,
kuigi kõik mu naabrid ja sugulased vaatavad toredaid saateid,
aga mulle ei saada neid keegi kunagi.
Ma lihtsalt istun siin ja ei saa ühtegi head saadet.
Mu lapsed vaatavad igasuguseid filme,
aga mulle ei tule kunagi midagi.
Saateid saadetakse eetrisse kogu aeg.
Meie asi on vaid avada televiisor.
Või lülitada internett sisse või teha oma nutitelefon lahti.
Süda tuleb lahti teha
ja võtta vastu kõik see, mida kogu aeg edastatakse;
mida kogu aeg on valmistatud ja mis on juba olemas.
Ma võtan selle vastu. Usu kaudu.
Seda võib võrrelda ka lülitiga.
Elekter on kogu aeg lambijuhtmeis.
Eesti Energia saadab seda.
Aga kui istun ja mõtlen, miks mu tuba on alati nii pime
ja miks keegi ei valgusta mu maja.
Naabril on alati valgus aknas,
aga mul on kogu aeg pime.
- Lülita valgus sisse! Vajuta lülitit. Klõpsti.
Ja siis hakkab kohe ka valgus paistma.
Kuid see on meie ülesanne -
avada, võtta vastu ja uurida Piiblit, et usk ja rõõm tuleks.
Me võime täiesti teadlikult teha väikese teadvustatud ususammu
avades sellega süda rõõmule, rahule ja armastusele.
Selles tülisid täis maailmas peab seda kogu aeg tegema.
Tülisid tuleb kogu aeg
ja ma pean teadlikult püsima armastuses.
Ma pean olema otsusekindel ega tohi lasta tülidel tulla.
Ka seda saab teha tahtlikult.
Kui tunned, et sul on nii suured väljakutsed
ja nii suured probleemid, et sul lihtsalt ei ole usku,
siis lahenduseks on Jumala Sõna.
Selle pärast Jumal inspireeris inimesi panema kirja neid suuri imesid.
Näiteks Taanielist lõvide koopas ja ta sõpradest tulises ahjus,
Jeruusalemma piiramisest ning Hiskija palvest
ning sellest, kuidas üks ingel hävitas kogu vastase sõjaväe.
Need on kirjutatud selleks, et meie usk kasvaks.
Jumala Sõna on see, mis sünnitab usku.
Kui tundub, et oled täiesti võimatus olukorras,
siis siin on palju inimesi, kes olid palju võimatumates olukordades.
Ka meie Joyga oleme mitmel korral olnud täiesti võimatus olukorras.
Kust see usk sel juhul tuleb?
Ei tasu vajuda lootusetusesse,
sest usk ei tule lootusetusest ega kurtmisest
või sellest, et püsime lihtsalt samades tingimustes
ja vaatame neid pealt.
Usk tuleb kuulmisest ja kuulmine Jumala Sõna kaudu.
Just siis me vajame seda, et hakkame palvetama ja lugema
ja muudkui palvetame ja loeme
ja palume, et Issand kinnitaks me usku.
Ja Sõna hakkab korraga kõnetama ning Püha Vaim kinnitab Sõna
ning Sõna puudutab ja usk sünnib.
Sest usk tuleb kuulmisest.
Me ei pea seda välja pigistama.
Kui me loeme Jumala Sõna, siis usk tuleb ja sünnib iseenesest.
Korraga on jälle rahu ja jõudu käia selle tormi keskel.
Korraga sa tead, et seegi laheneb.
Mul on üks näide. - Räägi.
See juhtus möödunud nädalal.
Mul on Piibli vahel see paber, mida olen juba palju kasutanud.
Olen kogunud siia kirjakohti Jumala hoolitsuse kohta.
Ma vajan kogu aeg, et Jumal mu eest hoolitseks
ja mu usk kõigub sageli just selles valdkonnas.
Pean selles valdkonnas käima pidevalt usus,
sest mu elu ei ole selline,
et ma näeksin kogu aeg, et meil on piisavalt raha.
Ma pean saama oma Taevaselt Isalt oma igapäevast leiba, bensiini jne.
See käib meie mõlema ning kogu meie kooli kohta.
Meil on pidevalt vajadusi.
Me vajame hetkel kooli kokka ja lasteaeda abilisi
ja meil on ainult nädal aega, et nad oleksid juba olemas.
Me teeme muidugi kõike, mida saame,
aga me vajame pidevalt üleloomulikku abi.
Mul oli olukord, milles vajasin 500 eurot,
et saaksin kõik asjad korraldatud.
Olen teinud seda juba nii mitu korda, et see ei ole enam üldse uus asi.
Mul on köögis sein, millele ma kirjutan oma palved,
sest ma vajan, et need oleksid konkreetsed.
Panin sinna seinale väikese lauamängu 500-rahatähe.
- Mängurahatähe? Just nii.
- Kas see polnud mitte 1000-eurone?
Palusin oma taevaselt Isalt seda summat
ja hakkasin siis seda paberit lugema
ja mõtisklema nende kirjakohtade üle.
Johannese 10:10
"Varas ei tule muu pärast kui varastama ja tapma ja hukkama."
Aga Jeesus ütles:
"Mina olen tulnud, et teil oleks elu, ja oleks seda ülirohkesti."
Tema, kes oma Poegagi ei säästnud, vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
Usk hakkab kerkima, rõõm hakkab kerkima.
"Jumal on vägev andma teile kogu armu rikkalikult,
et teil ikka oleks kõike küllaldaselt".
Neid kirjakohti on veel.
Ma püsin selles Sõnas ja muudkui tänan oma taevast Isa.
Ja kujutage ette - me saimegi 500-eurose annetuse.
Sellest vajadusest kellelegi rääkimata või mainimata.
Issand tegi ime. - Ja usk tuli kuulmise kaudu.
Tahame julgustada sind täna - ära jää pimedusse ja lootusetusesse!
Kui tunned, et Piibel on täis tõotusi, aga kuidas sina need kätte saaksid,
siis hakka lugema neid tõotusi ja Jumala Sõna.
Palu, et Püha Vaim kinnitaks ja teeks selle Sõna elavaks su jaoks.
Siis märkad ka, et su usk kasvab, sünnib ja tuleb
ning sa ka tead, et see olukord laheneb.
Ole õnnistatud Jeesuse nimel! Aamen.
Palvetame koos sinuga
Tänu Taevaisa, et Sinu kuningriik valitseb.
Tänu, Issand, et olgu olukorrad millised iganes,
Sina oled igast olukorrast kõrgemal.
Me näeme seda Sinu Sõnast ja igast Sinu kirjast Piiblis.
Näeme, et Sina oled imede Jumal ja miski ei ole Sinu jaoks võimatu.
Sina päästsid Taanieli lõvide koopast.
Sina päästsid Taanieli sõbrad tulisest ahjust.
Sina, Issand, lõhestasid Punase mere.
Sulle, Issand, on kõik võimalik.
Aitäh, Issand, et Sa kinnitad meie kõikide usku.
Eriti nende usku, kes nüüd võitlevad võimatuna näivate olukordade keskel.
Aitäh, Isa, et Sa oled suurem.
Aitäh, Isa, et Sinul on lahendus iga olukorra jaoks.
Olgu siis olukord, milline tahes.
Me sõitleme praegu kogu pimedust, lootusetust ja masendust.
Kadugu need Jeesuse nimel ja tulgu vabadus!
Tulgu vabadus!
Tänu, et Sa tõstad igat ühte ja kõnetad oma Sõna kaudu kõiki,
et usk võiks sündida ja igaüks võiks leida abi õigeks ajaks.
Aitäh, Isa.
Aitäh, Issand, et võime pöörduda usu rööbastele.
Asuda kõrgematele rööbastele ja reisida usurongis läbi elu.
Võime Su Sõna peal olles olla pidevalt olukordadest kõrgemal.
Issand, aitäh, et õige jääb usust elama.
Me oleme õiged ja elame jätkuvalt.
Me reisime usurongis, usurööbastel.
Me oleme kogu aeg kõrgemal. Kõrgemal ja mitte all.
Aitäh, Issand, et võime võtta endalt natist kinni
ja lüüa taas selja sirgu.
Me võime pilgeni täituda su Sõnaga.
Nii palju Jumala Sõna, et see voolaks üle.
Nii palju Sõna.
Söö nii palju, kui jaksad. Võid end Jumala Sõnast üle süüa.
Sööme ja sööme ja võtame just seda, mida vajame.
Kuniks see pulbitseb ja ajab üle. Kogu aeg ajab üle.
Jumala sõnad muudkui ajavad üle, nii et me unustame oma mured.
Mured ununevad
ja Jumala Sõna võtab võimust me elus.
Me käime väes
ja tugevatena koos Issandaga kuni elu lõpuni.
Me ei vaju alla, et jälle üles ronida,
vaid istume uuele rongile.
Me läheme usurongile Jeesuse nimel!
Aitäh, Issand!
Ma tunnen, et Issand tahab sind julgustada,
kes sa oled võidelnud kaua mingi asja pärast.
Issand ütleb: "Sa ei saa ilma minuta hakkama.
Aga minul on lahendus.
Mul on lahendus su olukorrale.
Usu ainult.
Lase lahti oma jõust ja üritamisest ja looda täielikult minu peale, aamen."
Tahame siinkohal jälle tänada kõiki vaatajaid tagasiside eest.
Üks inimene saatis elektronkirja,
et on nende saadete kaudu leidnud rõõmu.
Soome ilmastik on vahel üpris sünge ja atmosfäär võib olla samuti,
aga Jeesuses on meil alati rõõm.
Teine isik saatis sõnumi, et talle meeldis see,
kui rääkisime, et Jumal pöörab kõik võiduks.
Ta sai usku sellesse, et ka tema olukord pöördub võiduks.
Me usume koos sinuga,
et see olukord muutub ka sinu elus võiduks.
Kui soovid rohkem teada meie töö kohta,
külasta ekraanil nähtavat lehekülge.
Sealt saad infot meie imelise lasteaia ja kristliku kooli kohta.
Võite tulla kooliga tutvuma
ja helistada, kui teil on kooliealisi lapsi,
keda tahaks kooli õppima tuua.
Tasub varakult registreeruda.
Sealt saab tellida ka meie infolehte, mis ilmub paar korda aastas.
Samuti raamatuid, mis aitavad leida Jumalariiki sinu ellu.
Rääkisime täna just usust
ja selles sarjas on tore raamat, mille nimi on "Innustav usk".
Usk pole mingi ike ega raske asi, vaid usk on hoopis innustav asi,
sest usu kaudu pääseme kõigest kõrgemale.
Aamen.
On tore toetada tööd,
mis kuulutab evangeeliumi julgelt ja kompromisse tegemata.
Löö sinagi kaasa!
Helista annetustelefonil 900 1770 (kõne hind 10 eurot)
võid kasuta pangarekvisiite, mida näed peatselt ekraanil.
Toeta TV7 tööd, sest rohkem kui kunagi varem
vajatakse tänapäeval rõõmusõnumit Jeesusest.
Aamen.
Tõlge: Meeli ja Marko Martin
Annetustelefon: 900 1770 (hind 10) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153